Odense Adresse-Contoirs Efterretninger, 1835-11-12
Spanien. Det Vigtigste, hvad denne Post har bragt os fra dette Rige, er Dronning=Regentindens Decret, hvorved den ofte omtalte Jndkaldelse af 100,000 Mand anordnes. Hovedpunkterne i dette vigtige Decret ere følgende: Alle Ugifte og barnløse Enkemænd imellem 18 og 40 Aar indkaldes til Armeen og regnes fra den 24 Octbr. som Soldater. Af Totalbeløbet skulle 100,000 Mand strax organiseres, indtræde i activ Tjeneste og reparteres over de enkelte Provindser i Forhold til Befolkningen. Undtagne fra denne Krigstjeneste ere ei engang de, som ellers formedelst for liden Væxt vilde være det, men kun de, som formedelst Sygdom eller af andre physiske Grunde ere udygtige til Tjenesteen; de, som allerede have erholdt den præstelige Jndvielse; afskedigede Medlemmer af Land= eller Sømagten; eneste Sønner af fattige Enker og af fattige, svagelige 60-aarige Fædre, naar Sønnernes Arbeide hidtil har forskaffet dem deres Underholdning, samt endeligen Enhver, som kjøber sig fri ved at erlægge 4000 Realer, hvilke alene anvendes til at eqvipere Tropperne og ei til nogetsomhelst andet Øiemed. For de Jndtrædende reserveres deres mulige Ansættelse og for Studenterne deres Jndskrivning til siden at fortsætte Studeringerne ved Universiteterne. Frivillige komme i fortrinlig Betragtning ved Besættelse af Corporal Sergeant= og Officeerposterne, ligesom der ogsaa efter Krigen skal tages særdeles Hensyn til disses Stilling. De 100,000 Md., som strax træde under Vaaben, ere siden for stedse fritagne for Udskrivning til den active Hær eller til Provindsial=Militserne. J det Sildigste fire Maaneder efter Krigens Slutning skulle alle de ved dette Decret Jndkaldte atter være afskedigede. De, som derefter ville forpligte sig til at tjene 6 Aar i Nationalgarden, den active Hær, eller iblandt Provindsial=Militserne, erholde da en overordentlig Erstatning. Paa Grund af Omstændighedernes Bydende, besørges denne Rekrutering ikke igjennem Jndenrigs, men igjennem Krigsministeriet. Foran dette Decret har Krigsministeren, Grev Almodovar, forudskikket en Beretning, hvori han viser Hensigtsmæssigheden og Nødvendigheden af en saa energisk Forholdsregel. For at ende Borgerkrigen - hedder det derhar det ikke manglet paa Tapperhed og Udholdenhed fra den heeltemodige Armees Side, da den, bydende alle Hindringer Trods, saa ofte har beseilet sin Troskab med sit Blod. Men større, dog kun øieblikkelig Kraftanstrængelse er nødvendig, for med Held at træde op imod de Fordele, som Terrainets Beskaffenhed, Provindsens Traditioner og Beboernes Characteer gave Factionen i Navarra. Han viser dernæst, at den for Øieblikket fordrede Anstrængelse ikke overstiger Nationens Kræfter eller truer Landets Velstand, da man til enhver Tid, ogsaa for Europa kjendte Armeer i deres nuværende Udstrækning, endnu for det kjendte Kreditens Magt, har været enig i, at en Nation uden nogen væsentlig Skade kan stille 20,000 Mand af en Million Jndvaanere i Feldten. Der udtales det Haab, at Nationen paany vil vise samme Heltemod i Kamp for Friheden, som i Aaret 1808 erhvervede den Europas Beundring. Endeligen udtales den faste Overbeviisning, at Cortes ville billige denne Forholdsregel, hvis længere Opsættelse de bydende Omstændigheder ikke tillade. Contracten angaaende Leverancen af de fornødne 1000,000 Uniformer er alt afsluttet den 26 October. De første 40,000 skulle allerede leveres til den 15 Novbr., og de øvrige 60,000 skulle efterhaanden være færdige til den 1 Decbr., og da de af England overladte Geværer ligge i Beredskab, haaber man, at denne overordentlige Udskrivning skal staae under Vaaben den 1 Januar. - Offentliggjørelsen af Udskrivnings=Decretet har vakt stor Glæde iblandt de Liberale, og skal tillige i samme Grad have fremkaldt Modløshed hos Modpartiet, saavidt det var bekjendt. Foruden den betydelige Tilvært i activt Mandskab, som derved vil stilles til Regjeringens Disposition, ligger deri endnu en betydelig pecuniair Hjælpekilde, da sandsynligviis Mangfoldige af de meer Formuende ville betale de 4000 Realer, for at fritages for den personlige Tjeneste. Handelstanden i Madrid har desuden allerede gjort Hr. Mendizabal det med Tak modtagne Tilbud, at overtage Omkostningerne ved at beklæde og udruste de 2652 Md., som efter Decretet er de Tal, Madrid skal levere til den nye Hær. J høi Grad ønskeligt maa det være for Regjeringen, snarest muligt at kunne afsende denne Armee, eller idetmindste en Deel af den til de nordlige Provindser, hvor Carlisterne jevnligen have Fordele over Christinerne. En saadan synes ogsaa nyligen at være bleven Hine til Deel. Vel har man kun Rygter desangaaende, men disse torde have noget Krav paa Troværdighed, siden selv de franske Regjeringsblade have optaget dem. Det hedder nemlig, at der den 27 og 28 Octbr. vare 10de, Boller forefaldne tvende Fægtninger imellem Christinerne og Carlisterne. Den 27de havde Christinerne fægtet med afgjort Held og vare rykkede ind i Salvatierra. Men den følgende Dag vare nye carlistiske Batailloner indtrufne, hvorpaa Cordova havde givet sine Tropper Ordre, at trække sig tilbage til Vittoria.